# data[].attributes.body
Aquesta setmana ha sigut d'adaptació. Hem estat fent tallers en xicotets grups. Els tallers han sigut als diferents espais i les habilitats que hem tractat de fomentar són la motricitat fina, la concentració i atenció, percepció visual i espacial així com les habilitats socials a partir de la interacció:

Espai principal: Hem treballat amb encaixables. Es treballen habilitats tals com memòria, discriminació de colors, psicomotricitat fina, concentració i paciència.

Aula sensorial: Taula de textures on hem experimentat amb diverses textures buscant figuretes a l'arena i taula de llum on hem fet sèries i construccions amb blocs de colors.

L'atellier: Hem dibuixat uns murals utilitzant guixos i rotuladors. També hem treballat l'escriptura i discriminació de lletres amb lletres de plàstic i la pissarra imantada.

# data[].attributes.body
Hui hem celebrat l'aniversari de Izan. Qué bé ho hem passat i quin esmorzar més bo! Hui, Izan ha donat 7 voltes al sol. Hem vist el seu canvi des que era un bebé fins ara i a més, ens ha compartit una foto molt especial amb la seua germaneta, a qui estima molt. Per molts anys Izan!

# data[].attributes.body
Amb aquesta carta comencem el projecte de l'hort escolar. Es presenta el nostre amic Pimpón i ens demana ajuda per tal de reviscolar-lo.

# data[].attributes.body
Cal ressuscitar l'hort escolar! Pimpón ens ha demanat ajuda perquè l'ajudem a posar en marxa l'hort ja que aquest estiu s'ha assecat del tot. És per això que cada dilluns farem tasques relacionades amb l'hort. Després de llegir la carta del nostre amic Pimpón, la primera tasca ha sigut explorar diferents fruites per a buscar i extraure les seues llavors. Hem obtingut llavors de carabassa, xirimoia, magrana, alvocat i meló, que prompte plantarem i a vore què passa!

# data[].attributes.body
Els últims dies d'hort ens hem ficat en situació decorant als nostres hortelans i hortelanes. També hem plantat les primeres llavors, començant per les faves. Encara ens queda molta feina per fer al nostre hortet, a vore si prompte comencen a eixir els primers brots 🤞🍀

# data[].attributes.body
A l'aula de psicomotricitat fem divertits circuits per tal de desenvolupar habilitats motores, coordinació, equilibri i confiança. Els circuits aniran variant periòdicament. Abans de començar, fem un breu calfament on movem tot el cos i al final no ens oblidem de la relaxació. Els xiquets s'ho passen pipa a la vegada que aprenen🩷

# data[].attributes.body
Cada setmana dediquem un temps a treballar conceptes matemàtics com ara: nocions de quantitat, números i operacions bàsiques, formes i figures, patrons i seqüències, posició espacial, classificació... Els alumnes, dividits en xicotets grups, van rotant per les diferents activitats adaptades a diversos nivells competencials i que periòdicament es van canviant.

# data[].attributes.body
Cada setmana fem el taller de llengua i es treballaran conceptes bàsics com ara: reconeixement de lletres, sons i fonemes, formació de paraules, vocabulari, comprensió d'instruccions simples, associació imatge-paraula, estructura d'oracions, narració i seqüència bàsica, diferenciació de sons i expressió oral i textual. Igual que en els tallers de matemàtiques, els alumnes es divideixen en grups menuts passant per les diferents activitats adaptades a cada nivell competencial. Una d'elles és una activitat comú i molt especial, ja que Lídia ens conta un fragment del Monstre de Colors adaptat amb pictogrames. Ara estem coneixent la calma, als xiquets els agraden molt els contes!

# data[].attributes.body
Com ens agrada fer plastilina i què millor que aprofitar-la amb una finalitat didàctica. Els alumnes treballen la motricitat fina mentre modelen formes, números i lletres, reforçant així el reconeixement de les formes numèriques i les lletres de manera lúdica i sensorial. Els xiquets utilitzen plantilles plastificades per a pegar damunt la plastilina. Aquestes plantilles es canviaran periòdicament introduïnt noves temàtiques.

# data[].attributes.body
Sèries de colors, discriminació i traç de nombres, encaixables, conteig i sumes senzilles són les activitats principals que estem tractant aquests dies utilitzant diversos materials manipulables que els xiquets utilitzen per a treballar individualment.

# data[].attributes.body
Les nostres plantetes ja van creixent i prompte les traslladarem a l'hort. Totes les setmanes Pimpón ens conta alguna curiositat de l'hort, repassem els objectes que necessitem i les tasques que ens toca fer. Seguidament, ens fiquem mans a l'obra. A més, com a novetat, ara vindrà l'alumnat de primer cicle a col.laborar ja que anem a utilitzar l'hort com a projecte per a realitzar les primeres inclusions inverses.

# data[].attributes.body
L'aniversari de Gabriel ha sigut molt especial. Ha donat ni més ni menys que huit voltes al sol i en cada volta hem vist una foto des-de el seu naixement fins ara. Quin canvi ha pegat el nostre Gabriel! Entre les fotos hi havia una molt especial amb els seus papis, a qui estima molt. Després, hem gaudit d'unes coques de xocolata boníssimes i de regalet, llepolies! Què bé ho hem passat. Per molts anys més Gabriel! 🩷

# data[].attributes.body
Ja hem començat a utilitzar el racó d'articulació. Aquest racó sol incloure materials i activitats que fomenten el desenvolupament del llenguatge, la pronunciació i la motricitat orofacial, com ara espills, cartes amb fonemes i objectes manipulatius. La finalitat és crear un ambient funcional que facilite la pràctica i millora de l'articulació de la parla de manera individual o en xicotets grups.

# data[].attributes.body
Les sessions de psicomotricitat les dividim en tres parts:

Calfament: movem el cos i estirem abans de començar el circuit.

Circuit: cadascú espera el seu torn sentat i per ordre es van alçant per a realitzar el circuit que consisteix en cinc exercicis.

Tornem a la calma: els últims minuts ens relaxem fem ús d'elements vasculars i música relaxant.